EkBass/fiwiki-20250220-pages-articles huggingface dataset:
Moray

Moray () on yksi Skotlannin 32:sta hallintoalueesta (council area). Siellä on arviolta 95 510 asukasta (vuonna 2015) ja sen pinta-ala on 2 238 neliökilometriä. Sen pääkaupunkina toimii Elgin. == Kaupunkeja ja kyliä == * Aberlour * Alves * Archiestown * Arradoul * Auchenhalrig * Bogmoor * Broadley * Buckie * Burghead * Clochan * Craigellachie * Cullen * Cummingston * Dallas * Deskford * Dipple * Drybridge * Dufftown * Duffus * Dyke * Elgin * Findhorn * Findochty * Fochabers * Forres * Fogwatt * Garmouth * Hopeman * Ianstown * Inchberry * Keith * Kingston * Kinloss * Lhanbryde * Longmorn * Lossiemouth * Mill of Tynet * Mosstodloch * Nether Dallachy * Newmill * Ordiquish * Portgordon * Portknockie * Raffan * Rafford * Rothes * Rothiemay * Spey Bay * Tomintoul * Unthank * Upper Dallachy * Urquhart == Lähteet == == Aiheesta muualla == *Hallintoalueen internetsivut *
Brendan Cole

Brendan Cole (s. 23. huhtikuuta 1976 Christchurch, Uusi-Seelanti) on tanssija, joka tanssii latinalaisamerikkalaisia tansseja. Hän on osallistunut Isossa- Britanniassa järjestettyyn Tanssii tähtien kanssa-ohjelmaan sekä Uudessa- Seelannissa järjestettyyn Dancing with the Stars-ohjelmaan. Hän edusti Isoa- Britanniaa ensimmäisissä Eurovision tanssikilpailuissa Lontoossa 1. syyskuuta 2007 tanssiparinsa Camilla Dallerupin kanssa. == Lähteet == Luokka:Uusiseelantilaiset urheilijat Luokka:Kilpatanssijat Luokka:Vuonna 1976 syntyneet Luokka:Elävät henkilöt
Robert Loggia

Salvatore "Robert" Loggia (3. tammikuuta 1930 – 4. joulukuuta 2015) oli yhdysvaltalainen elokuva- ja televisionäyttelijä. Loggia syntyi Staten Islandissa New Yorkissa italialaisille vanhemmille. Hän aloitti näyttelijäntyönsä opiskeltuaan journalismia Missourin yliopistossa (valm. 1951) ja palveltuaan Yhdysvaltain maavoimissa. == Ura == Loggia työskenteli Broadwaylle 1950-luvun vuosina. 1960-luvulla hän tuli tunnetuksi muun muassa sarjasta T.H.E. Cat. Tärkeitä rooleja on ollut esimerkiksi elokuvissa Upseeri ja herrasmies (1982), Scarface – arpinaama (1983), Prizzin kunnia (1985), Big – isoksi yhdessä yössä (1988) ja Independence Day – Maailmojen sota (1996) sekä antanut äänensä Disneyn piirroselokuvaan Oliver ja kumppanit. Loggia tuli tunnetuksi myös äänenä muun muassa sarjassa Tom Goes to the Mayor (2004–2006) sekä tietokone ja -videopeleissä, kuten Grand Theft Auto 3:ssa (2001). Loggia oli vuonna 1985 ehdolla parhaan miessivuosan esittäjän Oscar-palkinnon saajaksi Richard Marquandin trilleristä Viiltävä terä. Hänellä on ollut myös useita Emmy-ehdokkuuksia. == Yksityiselämä == Loggia meni vuonna 1954 naimisiin Marjorie Sloanin kanssa. Liitosta syntyi kolme lasta, mutta se päättyi lopulta eroon. 27\. joulukuuta 1982 Robert Loggia solmi avioliiton Audrey O'Brienin kanssa. Hänellä on neljä lasta. Loggia oli Merv Griffinin läheinen ystävä. Loggia kuoli 4. joulukuuta 2015. ==Lähteet== == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Amerikanitalialaiset Luokka:Videopelien ääninäyttelijät Luokka:Vuonna 1930 syntyneet Luokka:Vuonna 2015 kuolleet
Nurmon Urheilijat -99

Nurmon Urheilijat -99 eli NU-99 oli yleisurheilun erikoisseura Seinäjoen Nurmossa. Se perustettiin vuonna 1999. Aiemmin Nurmossa yleisurheilutoiminnasta vastasi Nurmon Jymy. Nurmon Urheilijoiden ehkä maineikkain urheilija oli keihäänheittäjä Tero Pitkämäki. Myös moninkertainen arvokisakävijä, moukarinheittäjä Sini Pöyry edusti Nurmon Urheilijoita. Pikajuoksija Johanna Manninen edusti Nurmon Urheilijoita aina vuoteen 2007, kunnes vaihtoi seuraa. Hän on ollut useaan kertaan arvokisoissa sinä aikana, kun edusti Nurmon Urheilijoita. Lisäksi NU-99:n urheilijat voittivat lukuisia SM-mitaleja. Vuonna 2007 NU-99 oli SUL:n seuraluokituksessa sijalla 11. Nurmon Urheilijat -99 vaihtoi syyskokouksessaan 2009 nimekseen Seinäjoen Seudun Urheilijat. == Aiheesta muualla == * Seinäjoen Seudun Urheilijat kotisivut Luokka:Suomalaiset yleisurheiluseurat Luokka:Entiset seinäjokelaiset urheiluseurat Luokka:Vuonna 1999 perustetut urheiluseurat
Mitä rakkaus on

Mitä rakkaus on on Lea Lavenin vuonna 1994 julkaistu albumi. == Kappaleet == Kaikki kappaleet sovittanut Mika Toivanen. # # # # # # # # # # # # == Kokoonpano == * Juha Björninen – kitarat * Jari Nieminen – kitarat * Miri Miettinen – rummut * Jari Heino – basso * Mika Toivanen – koskettimet ja haitari * Pentti Lahti – saksofonit * Anna-Mari Kähärä – taustalaulu * Anita Pajunen – taustalaulu * Jokke Seppälä – taustalaulu === Tuotanto === * Mika Toivanen – tuottaja, äänitys, miksaus * Ilkka Vainio – vastaava tuottaja * Klaus Weyner – vastaava tuottaja * Timo Toikka – äänittäjä, miksaaja * Mika Jussila – masteroija (Finnvox) * Pentti Hokkanen – kuvat (Flamins Star) * Theodor Wickman – kansi == Aiheesta muualla == * Mitä rakkaus on Suomen äänitearkiston tietokannassa Luokka:Lea Lavenin albumit Luokka:Vuoden 1994 albumit Luokka:Mika Toivasen tuottamat albumit
Kultatöyhtösifaka

Kultatöyhtösifaka eli kultakruunusifaka (Propithecus tattersalli) on puoliapina, joka elää Madagaskarin metsissä ja pensasalueilla. Se on IUCN:n luokituksen mukaan äärimmäisen uhanalainen. Yksilöitä lienee jäljellä noin 6 200–10 000 ja ne elävät maantieteellisesti hyvin suppealla alueella.Macdonald, D. (2001) The New Encyclopedia of Mammals. Oxford University Press, London Elinalue on pirstoutunut, ja sifakat elävät eristäytyneinä populaatioina metsäsaarekkeissa peltoalueiden erottamina. Nykyisin myös kullankaivuu uhkaa alueen metsiä. Nisäkäsnimistötoimikunta on ehdottanut lajin suomenkieliseksi nimeksi kultakruunusifaka. Aiemmin lajista on käytetty suomenkielistä nimeä kultatöyhtösifaka. == Ulkonäkö ja koko == Kultatöyhtösifakalla on lyhyt ja paljas kuono, joka tekee siitä inhimillisen näköisen. Päälaella kasvaa kullanoranssia karvaa, joka on antanut lajille nimen. Muuten turkki on yleisväriltään kermanvalkea.Arkive (myös valokuva) Eläin on noin 90 cm pitkä, ja sen häntä lisää pituutta lähes puolella metrillä. Jalat ovat paljon pitemmät kuin eturaajat. Painoa kertyy aikuiselle eläimelle noin kolme ja puoli kiloa. == Elintavat == Kultatöyhtösifakat elävät noin kuuden yksilön ryhmissä. == Ravinto == Kultatöyhtosifakat syövät raakoja hedelmiä, versoja, lehtiä ja kuivalla kaudella myös puun kuorta. == Lähteet == == Aiheesta muualla == *Laji.fi: Kultakruunusifaka (Propithecus tattersalli) *iNaturalist: Kultakruunusifaka (Propithecus tattersalli) *ITIS: Propithecus tattersalli *UniProt: Taxonomy - Propithecus tattersalli (Golden-crowned Sifaka) (Tattersall's sifaka) *Global Biodiversity Information Facility (GBIF): Propithecus tattersalli *University of Michigan, Animal Diversity Web (ADW): Propithecus tattersalli, golden-crowned sifaka Luokka:Indrit Luokka:Uhanalaiset nisäkkäät
Piera Coppola

Piera Coppola (s. 22. huhtikuuta 1968 Philadelphia) on yhdysvaltalainen ääninäyttelijä, joka on enimmäkseen tehnyt rooleja videopeleihin kuten Warcraft III ja World of Warcraft. Hänen ensimmäinen animaatiorooli oli vuonna 2000 elokuvassa Joosef – unten kuningas. Parhaiten Coppola tunnetaan Sylvanas Windrunnerin ääniroolista Warcraft peleistä, sekä vierailevasta roolista Myrkkymurattina BatmanissaBIO « Piera Coppola's Blog PieraCoppola.com Viitattu 27.9.2009 Coppola opiskeli teatteria ja elokuva-alaa New Yorkin yliopistossa vuosina 1987-1990. ==Filmografia== ===Animaatio=== *Joosef – unten kuningas (2000) *Batman (2005) *Finias ja Ferb (2008) ===Videopelit=== *Warcraft III: Reign of Chaos (2003) *Warcraft III: The Frozen Throne (2004) *World of Warcraft (2004) *Neopets: The Darkest Faerie (2005) ==Lähteet== ==Aiheesta muualla== * Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Amerikanitalialaiset Luokka:Vuonna 1968 syntyneet Luokka:Elävät henkilöt
Jätteiden synnyn ehkäisy

Jätteiden synnyn ehkäisy on toimintaa, jossa huolehditaan siitä, että jätettä syntyy mahdollisimman vähän. Jätelain mukaan kaikessa toiminnassa on mahdollisuuksien mukaan huolehdittava siitä, että jätettä syntyy mahdollisimman vähän ja ettei jätteestä aiheudu merkityksellistä haittaa tai vaikeutta jätehuollon järjestämiselle eikä vaaraa tai haittaa terveydelle tai ympäristölle.Jätteen synnyn ehkäisy ja ympäristölupa Ympäristöministeriö Suomen luonnonsuojeluliiton tutkija Erja Heinon mukaan jätteiden syntyä voidaan vähentää ehkäisytavoitteiden, neuvonnan ja luonnonvarojen käytön verottamisen avulla. YTV:n jätehuoltopäällikkö Petri Kouvon mukaan jätteiden synnyn ehkäisy on erittäin tärkeää, koska kaikki jätehuollon investoinnit ovat hyvin kalliita. == Lähteet == Luokka:Jätehuolto Luokka:Ympäristönsuojelu ja:ごみ問題
John Larroquette

John Bernard Larroquette (s. 25. marraskuuta 1947 New Orleans) on yhdysvaltalainen näyttelijä. Hänellä on ollut tunnettuja rooleja televisiosarjoissa Night Court ja McBride, ja kesäkuussa 2007 hänen tiedotettiin liittyvän Boston Legalin esiintyjistöön. Hän toimi kertojana legendaarisessa kauhuelokuvassa Texasin moottorisahamurhaaja (1974). Hänellä oli sama kertojan osa myös uudessa versiossa Texasin moottorisahamurhissa vuonna 2003, sekä sen jatko-osassa, vuonna 2006 valmistuneessa Teksasin moottorisahamurhaaja – pahan alussa. Hän esiintyi Night Court -sarjan jokaisessa jaksossa vuosina 1984–1992. Vuosina 1985, 1986 ja 1987 ja 1988 Larroquette voitti neljä peräkkäistä Emmy-palkintoa. Viides voitto tuli vuonna 1998. Hän on ollut myös Golden Globe -ehdokkaana. Menestyksekkäiden televisio- ja elokuvarooliensa ohella hän on pyörittänyt vuosina 1993–1996 omaa show’taan NBC:llä. Larroquette on Libertarian Partyn rekisteröitynyt jäsen. Hänellä on vaimonsa Elizabeth Ann Cooksonin kanssa kolme lasta. == Aiheesta muualla == * Luokka:Yhdysvaltalaiset näyttelijät Luokka:Tony-palkinnon saajat Luokka:Vuonna 1947 syntyneet Luokka:Elävät henkilöt
Korvatamariini

Korvatamariini (Saguinus bicolor) on uhanalainen eteläamerikkalainen apinalaji. == Ulkonäkö ja koko == Korvatamariinin pituus on noin 30 cm, häntä 40 cm ja paino noin 400 g. Naama on musta ja paljas, korvat huomiota herättävän höröllään. Karvan väri vaihtelee mustan, hopeanharmaan ja ruskean välillä ja sen mukaan on määritetty alalajeja. == Levinneisyys == Korvatamariineja elää vain Manauksen lähistöllä Amazonin sademetsässä Brasiliassa. Ihmisen toiminta supistaa sen elinaluetta nopeasti. Laji luokiteltiin vuonna 2019 äärimmäisen uhanalaiseksi, sillä arvioiden mukaan sen kanta voi supistua 2030-luvun puoliväliin mennessä 80 prosentilla, koska sen elinalue on voimakkaan ihmistoiminnan kohteena. == Elintavat == Korvatamariinit syövät ennen kaikkea hedelmiä ja kukkia, lisäravintona myös hyönteisiä ja muita pieniä eläimiä. Ne elävät 2–8 yksilön ryhmissä, joita johtaa hallitseva naaras. Kaikki ryhmän jäsenet osallistuvat poikasten hoitamiseen. == Lähteet == Luokka:Kierteishäntäapinat Luokka:Uhanalaiset nisäkkäät
Antilooppirotta

Antilooppirotta eli antilooppihyppymyyrä eli antilooppigerbiili (Gerbillus gerbillus) on pienehkö jyrsijä, jota pidetään joskus lemmikkieläimenä. Lemmikkiharrastajat käyttävät siitä nimitystä ”pieniegyptingerbiili”.Suomen Gerbiiliyhdistys: systemaattinen kaavio hyppymyyristä Luettu 23.3.2011 Nisäkäsnimistötoimikunta on ehdottanut lajille uutta suomenkielistä nimeä pohjoisafrikangerbiili. == Ulkonäkö ja koko == Antilooppirotan ruumiin pituus on 8–12 cm. Häntä on ruumiin mittainen, ja sen päässä on pitkistä karvoista muodostunut tupsu. == Levinneisyys == Antilooppirotta elää Pohjois-Afrikan aavikoilla Marokosta itään päin Egyptiin saakka. == Ravinto == Laji syö kasvien maanalaisia osia, ruohoja ja vähäisessä määrin eläinravintoakin. Ravintoa se etsii yöaikaan. == Lisääntyminen == Naaras on tiineenä 21 vuorokautta ja synnyttää kerrallaan 1–7 poikasta.Suuri Eläinkirja. WSOY 1998. ISBN 951-0-22848-6. == Lähteet == == Aiheesta muualla == * National Gerbil Society: The Egyptian Gerbil Luokka:Hyppymyyrät Luokka:Lemmikkijyrsijät
Tobe Hooper

William Tobe Hooper (25. tammikuuta 1943 Austin, Texas – 26. elokuuta 2017 Sherman Oaks, Los Angeles, Kalifornia) oli yhdysvaltalainen elokuvaohjaaja, joka tunnetaan varsinkin kauhuelokuvistaan. Hänen elokuviaan olivat muun muassa Texasin moottorisahamurhat (1974) ja sen jatko-osa Texasin moottorisahamurhat 2 (1986), Salem’s Lot – kauhujen kaupunki (1979), Kummitusjuna (1981), Poltergeist (1982), Tappava yhteys (1985), Luunmurskaaja (1995) ja Toolbox Murders (2004). == Lähteet == == Aiheesta muualla == * * Peter Bradshaw, The Guardian: Tobe Hooper: the director who took a chainsaw to wholesome family life 27.8.2017 * Tobe Hooperin muistokirjoitus Helsingin Sanomissa Luokka:Yhdysvaltalaiset elokuvaohjaajat Luokka:Vuonna 1943 syntyneet Luokka:Vuonna 2017 kuolleet
Kihlakunnanvouti

Kihlakunnanvouti on Suomessa ulosottomiehen virkanimike. Ahvenanmaalla on kihlakunnanvoudin sijaan maakunnanvouti. Kihlakunnanvoudin tulee olla koulutukseltaan lakimies. Voutien apuna toimivat kihlakunnanulosottomiehet, jotka käytännössä hoitavat suurimman osan yksittäisistä ulosottoasioista (noin 3,35 miljoonaa asiaa/vuosi). Lisäksi ulosottovirastossa työskentelee kansliahenkilökuntaa. Ulosottohenkilöstön kokonaismäärä on 1 017.https://valtakunnanvoudinvirasto.fi/material/attachments/vvv2/vvvliitteet/kJEYwmT4Z/Ulosotto_Suomessa_2018.pdf (s. 3 ja s. 63) Ulosottolaitos on valtakunnallinen virasto, jolla on yhteensä 64 toimipaikkaa. Täytäntöönpanoyksiköiden päälliköinä toimivat johtavat kihlakunnanvoudit. Johtavan kihlakunnanvoudin ja kihlakunnanvoudin nimittää valtakunnanvouti. Kihlakunnanvoudin virkanimike syntyi 1990-luvun kihlakuntauudistuksessa. Sitä ennen ulosottotoiminnasta vastasi niin sanotuissa vanhoissa kaupungeissa kaupunginvouti ja muualla nimismies muiden toimiensa ohessa. == Lähteet == Luokka:Oikeuslaitos Luokka:Perintätoimi Luokka:Oikeusalan ammatit
Joey Woody

Joey Woody (s. 22. toukokuuta 1973 Iowa City, Yhdysvallat) on yhdysvaltalainen 400 metrin aitajuoksija. Woody aloitti juoksemisen viidennellä luokalla. Vuonna 1997 hän voitti NCAA-mestaruuden ennätysajallaan 48,59. Myöhemmin samana vuonna hän sijoittui kolmanneksi Yhdysvaltain-mestaruuskisoissa uudella ennätysajallaan 48,18, minkä ansiosta hänet valittiin maansa joukkueeseen Ateenan MM-kisoihin. Ateenassa hän karsiutui välierissä. Seuraavana vuonna hän voitti Yhdysvaltain-mestaruuskisoissa pronssia ja juoksi Hyvän tahdon kisoissa neljänneksi.http://www.usatf.org/athletes/bios/oldBios/2005/Woody_Joey.asp Kaunden lopussa hän oli GP-finaalissa neljäs. Yleisurheilun maailmancupissa hän oli 400 metrin aidoissa viides sekä mukana voittamassa 4 x 400 metrin viestijuoksua. Vuonna 1999 Woody voitti hopeaa maansa mestaruuskisoissa ajalla 47,97. Sevillan MM-kisoissa hän oli 400 metrin aidoissa kuudes. Hän juoksi myös Yhdysvaltain pitkän viestin joukkueen mukana välierissä. Loppukilpailussa, jossa Woody ei ollut mukana, joukkue voitti MM-kultaa. Woody oli mukana juoksemassa 4 x 800 metrin sisäratojen maailmanennätystä vuonna 2000, kun Yhdysvaltain joukkue juoksi uuden ME:n 7.13,94. Myöhemmin samana vuonna hän juoksi neljänneksi Yhdysvaltain olympiakarsinnoissa. Seuraavana vuonna hän oli maansa mestaruuskisoissa kuudes. Vuonna 2002 hän voitti Yhdysvaltain-mestaruuskisoissa hopeaa ja sijoittui neljänneksi GP-finaalissa. Seuraavana vuonna hän oli toinen Yhdysvaltain-mestaruuskisoissa. Pariisin MM- kisoissa hän voitti MM-hopeaa. Kauden lopussa IAAF:n yleisurheilufinaalissa hän oli neljäs. ==Ennätykset== * 400 metrin juoksu: 46,08 (1999) * 800 metrin juoksu: 1.48,41 (1994) * 110 metrin aitajuoksu: 13,98 (1997) * 400 metrin aitajuoksu: 47,97 (1998) ==Lähteet== Luokka:Yhdysvaltalaiset 400 metrin aitajuoksijat Luokka:Vuonna 1973 syntyneet Luokka:Elävät henkilöt
Vie

Vie on Lea Lavenin vuonna 1993 julkaistu albumi. Albumin on julkaissut Oy Flamingo Music Ab. Laven osallistui MTV:n Syksyn sävel -kilpailuun albumin kappaleella ”Hani, hani” vuonna 1991. == Kappaleet == # # # # # # # # # # # # == Kokoonpano == * Jarmo Nikku * Juha Tikka * Jari Laasanen * Harri Ala-Kojola * Juha-Pekka Virtanen * Pekka Maijanen * Kaija Kärkinen * Kim Lönnholm * Ona Kamu * Anssi Nykänen * Timo Koskinen * Juha Ellmen * Mika Kojo * Seppo Tyni * Jukka Koivisto * Chrisse Johansson === Tuotanto === * Chrisse Johansson – tuottaja, kansikuva * Juha Tikka – tuottaja * Kristian Jernström – vastaava tuottaja * Jari Laasanen – äänittäjä, miksaaja (MTV-studiot) * Hannu Perälä – äänittäjä, miksaaja (Persikka Studio) == Aiheesta muualla == * Vie Suomen äänitearkiston tietokannassa Luokka:Lea Lavenin albumit Luokka:Vuoden 1993 albumit Luokka:Chrisse Johanssonin tuottamat albumit Luokka:Juha Tikan tuottamat albumit
Viulukonsertto (Tšaikovski)

Pjotr Tšaikovskin viulukonsertto D-duuri op. 35 on yksi suosituimpia koskaan sävellettyjä viulukonserttoja. == Syntyhistoria == Tšaikovski sävelsi viulukonserton kevään 1878 aikana. Se oli yksi niistä teoksista, jotka auttoivat häntä pääsemään yli vuotta aikaisemmin päättyneestä onnettomasta avioliitostaan. Teoksen nopeus ja aurinkoiset tunnelmat antavat vaikutelman, että säveltäjä toipui varsin nopeasti tästä elämäänsä järkyttäneestä parisuhteesta. Yhtenä syynä tähän oli todennäköisesti hänen entisen oppilaansa, viulisti Iosif Kotekin miellyttävä seura. He keskustelivat yhdessä konserton soolo-osasta. Tšaikovski halusi omistaa konserttonsa tunnetulle unkarilaiselle viulistille Leopold Auerille, mutta tämä totesi aluksi, että se oli mahdoton soittaa (Nikolai Rubinstein oli sanonut samoin Tšaikovskin Pianokonsertosta nro 1). Viulukonserton soitti sen ensi-illassa 4. joulukuuta 1881 venäläinen viulisti Adolf Brodski. Vuosia myöhemmin Auer väitti, ettei hän suinkaan ollut pitänyt teosta mahdottomana soitettavaksi, vaan hänen mielestään sen eräät osuudet olivat olleet liian vaikeita ja hän oli kehottanut Tšaikovskia muuttamaan ne, mihin säveltäjä ei ollut suostunut. Toisaalta Auer ylisti vuolaasti konserton parhaita kohtia.Oiva Talvitie ja Kari Rydman (toim.): Sävelten maailma: musiikinkuuntelijan tietoteos, s. 365. Porvoo-Helsinki: WSOY, 1956. Kuuluisa wieniläinen kriitikko Eduard Hanslick, joka tyrmäsi myös Franz Lisztin ja Richard Wagnerin musiikin, arvosteli teosta ankarin sanoin. Hanslick kirjoitti muun muassa: "Viulua ei enää soiteta, sitä kiskotaan, se revitään kappaleiksi, se piestään mustaksi ja siniseksi... Friedrich Vischer tässä äskettäin kirjoitti eräistä irstaista maalauksista, että ne 'haisevat silmään'. Tšaikovskin viulukonsertto herättää sen kauhistuttavan ajatuksen, että saattaa olla musiikkia, joka haisee korvaan." Tästä huolimatta konsertosta on tullut yksi Tšaikovskin rakastetuimmista teoksista. == Osat == # Allegro moderato (D-duuri) # Canzonetta: Andante (g-molli) # Finale: Allegro vivacissimo (D-duuri) ==Lähteet== Luokka:Pjotr Tšaikovskin teokset Luokka:Viulukonsertot Luokka:1870-luvun musiikkiteokset
Sara Ussher

Sara Ussher on suomalainen sulkapalloilija. Hän voitti sulkapallon naisten kaksinpelin Suomen mestaruuden kaudella 1980–1981 sekä nelinpelin Suomen mestaruuden yhdessä Nina Sundbergin kanssa kaudella 1993–1994. Ussher edusti HBC Helsinfors Badminton Club -sulkapalloseuraa. Suomen sulkapalloliitto ==Lähteet== Luokka:Suomalaiset sulkapalloilijat Luokka:Syntymävuosi puuttuu Luokka:Elävät henkilöt
Netivot

Netivot () on kaupunki Israelin eteläisellä hallintoalueella. Netivot perustettiin vuonna 1956 ja vuoden 2018 lopussa sen asukasluku oli 35 631\. Kaupunki on Yisrael Abuhatzeiran hauta ja siten myös tärkeä pyhiinvaelluspaikka. ==Historia== Netivot perustettiin vuonna 1956 ja sen alkuperäinen nimi oli Azzatah. Perustaminen liittyi Israelin politiikkaan, jolla maan väestöä pyrittiin asuttamaan tasaisemmin eri puolille maata. Samaan tapaan perustettiin läheiset Sederot ja Ofakim, joiden läheisyydestä Netivotin kasvuvauhti toisaalta kärsi. Vuonna 1957 kaupungissa asui 1 231 asukasta ja vuonna 1968 yhteensä 4 830\. Uusien asukkaiden suuri valtaosa tuli Pohjois- Afrikasta ja etenkin Marokosta ja Tunisiasta. Muuttajien joukossa oli esimerkiksi Marokon arvostettuimpiin rabbeihin kuulunut Yisrael Abuhatzeira (Baba Sali). Hänen hautansa Netivotissa on nykyisin pyhiinvaelluspaikka. Paikalla käy vuosittain jopa 600 000 sefardijuutalaista. Netivot sai kaupungin aseman vuonna 2000. Koska Netivot sijaitsee lähellä Gazan vastaista rajaa, sinne on ammuttu ajoittain esimerkiksi Kassam-raketteja. ==Väestö== Netivotin asukasluku vuoden 2018 lopussa oli 35 631. Monet heistä ovat muuttaneet kaupunkiin verrattain hiljattain. Paikallisessa teollisuudessa ja palveluissa työskentelyn ohella monet paikalliset käyvät töissä lähellä sijaitsevissa isommissa kaupungeissa, kuten Beersebassa, Askalonissa ja Kiryat Gatissa. ==Lähteet== ==Aiheesta muualla== * Kaupungin kotisivut Luokka:Israelin kaupungit
Core

Core on yhtyeen Stone Temple Pilots ensimmäinen studioalbumi, joka julkaistiin levy-yhtiöstä Atlantic Records 29. syyskuuta 1992. Albumi sisältää Stone Temple Pilotsin tunnetuimmat kappaleet kuten "Plush", "Creep", "Sex Type Thing", ja "Wicked Garden". Albumin menestys toi yhtyeelle kahdeksankertaisen platinalevyn RIAA:n asteikolla, eli sitä on myyty kahdeksan miljoonaa kappaletta ja se on yhtyeen myydyin albumi. ==Kappaleluettelo== # # # # # # # # # # # # ==Listasijoitukset== ===Albumi=== Vuosi Lista Sijoitus 1992 Heatseekers 1 1993 The Billboard 200 3 1993 UK Albums Chart 27 ===Singlet=== Vuosi Kappale Lista Sijoitus 1993 "Sex Type Thing" Mainstream Rock Tracks 23 1993 "Plush" Mainstream Rock Tracks 1 1993 "Plush" Modern Rock Tracks 9 1993 "Plush" Top 40 Mainstream 18 1993 "Plush" UK Singles Chart 23 1993 "Wicked Garden" Mainstream Rock Tracks 11 1993 "Wicked Garden" Modern Rock Tracks 21 1993 "Creep" Mainstream Rock Tracks 2 1993 "Creep" Modern Rock Tracks 12 Luokka:Vuoden 1992 albumit Luokka:Vuoden 1992 esikoisalbumit Luokka:Stone Temple Pilotsin albumit Luokka:Brendan O’Brienin tuottamat albumit
Käyn uudelleen eiliseen (albumi)

Käyn uudelleen eiliseen on Lea Lavenin vuonna 1991 julkaistu albumi. Albumin on julkaissut LP-levynä, CD-levynä ja C-kasettina Polarvox Oy. Albumi sisältää uudelleen levytettynä Lavenin vuoden 1969 ensilevytyksen "Se on elämää". == Kappaleet == Kaikki kappaleet sovittanut Antero Jakoila. # # # # # # # # # # # # # # == Tekijät == * Chrisse Johansson – tuottaja * Make Törrönen – äänittäjä, miksaaja * Erik Uddström – kannen kuva * Vesa Lempiäinen – kannen suunnittelu == Aiheesta muualla == * Käyn uudelleen eiliseen -albumi Suomen äänitearkiston tietokannassa Luokka:Lea Lavenin albumit Luokka:Vuoden 1991 albumit Luokka:Chrisse Johanssonin tuottamat albumit
Kuninkoja

Kuninkoja voi tarkoittaa seuraavia: * Kuninkoja, pieni virtavesi Turussa ja Raisiossa * Kuninkoja, kaupunginosa Raisiossa Kuninkojan varrella * Länsikeskus (aiemmin Kuninkoja), suuralue Turussa Kuninkojan varrella
Luettelo joukkueista ja ajajista vuoden 2007 Espanjan ympäriajossa

Tämä on luettelo ja joukkueista pyöräilyn vuoden 2007 Espanjan ympäriajossa, joka ajettiin 1. syyskuuta – 23. syyskuutahttp://www.lavuelta.com/07/ingles/equipos/index.html?e=2 . {| class="wikitable" style="width:100%" AG2R Prévoyance A2R AG2R Prévoyance A2R AG2R Prévoyance A2R AG2R Prévoyance A2R AG2R Prévoyance A2R Nro Sija 1 José Luis Arrieta 2 Philip Deignan 3 Renaud Dion 4 René Mandri 5 Hubert Dupont 6 Stéphane Goubert 7 Juri Krivtsov 8 Alexandre Usov 9 Ludovic Turpin ==Lähteet== Luokka:Espanjan ympäriajo 2007
Viiden sekunnin sääntö

Viiden sekunnin sääntö on Yhdysvalloissa tunnettu kaupunkitarina, jonka mukaan bakteerit eivät ehdi tarttua lattialle pudonneeseen ruokaan, jos sen poimii ylös alle viidessä sekunnissa. ==Tieteellinen näkökulma== Tutkimus vuodelta 2007 osoittaa salmonellan elävän puulla, kaakelilla ja matolla altistuttuaan 28 päivää kuiville olosuhteilla. Kahdeksan tunnin altistuksen jälkeen bakteeri pystyi vielä tarttumaan leipään ja makkaraan alle viidessä sekunnissa, mutta minuutin kosketus kasvatti tartunnan noin kymmenkertaiseksi (vain kaakeleilla ja matolla). ==Viihdenäkökulma== Viiden sekunnin sääntöä testattiin myös Myytinmurtajat-televisiosarjassa. Testin mukaan ajalla ei ole vaikutusta bakteerien leviämiseen; jo kaksi sekuntia riittää. == Lähteet == Luokka:Kaupunkitarinat Luokka:Muistisäännöt
German Skurygin

German Stepanovitš Skurygin (, 15. syyskuuta 1963 Udmurtia, Venäjä - 28\. marraskuuta 2008) oli venäläinen kävelijä. Skurygin sijoittui Stuttgartin MM- kisoissa 1993 50 kilometrin kävelyssä kahdenneksikymmenenneksitoiseksi ajalla 4.04.27. Seuraavana vuonna hän oli Helsingin EM-kisoissa matkan kuudes. 1995 hän käveli kävelyn maailmancupissa kahdeksanneksitoista ajalla 3.54.48. Neljä vuotta myöhemmin hän oli maailmancupin viides käveltyään 3.40.54. Skurygin voitti Sevillan MM-kisoissa 1999 kultaa 50 kilometrillä, mutta kärähti doping- testissähttp://news.bbc.co.uk/sport1/hi/athletics/3184603.stm ja sai kahden vuoden kilpailukiellon. Vuonna 2002 hän sijoittui Münchenin EM-kisoissa neljänneksi ja myöhemmin samana vuonna maailmancupissa toiseksi. Skurygin voitti vuonna 2003 kävelyn Euroopan cupin 50 kilometrillä. Myöhemmin samana vuonna hän voitti MM-hopeaa Pariisin MM-kisoissa ajalla 3.36.42. Seuraavana vuonna hän oli maailmancupin neljäs. Skurygin kuoli sydänkohtaukseen marraskuussa 2008.German Skurygin passes away. RussianAthletics. Viitattu 1.12.2008. == Ennätykset == * 20 kilometrin kävely: 1.22.12 (1988) * 30 kilometrin kävely: 2.05.37 (1998) * 35 kilometrin kävely: 2.25.58 (1998) * 50 kilometrin kävely: 3.36.42 (2003) == Lähteet == Luokka:Venäläiset kävelijät Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1963 syntyneet Luokka:Vuonna 2008 kuolleet
Tonkininlanguri

Tonkininlanguri (Trachypithecus delacouri) on äärimmäisen uhanalainen aasialainen apinalaji, jota tavataan enää noin kahdessakymmenessä eristyneessä ryhmässä. Yksilöitä on jäljellä alle kolmesataa.Critically Endangered Monkey Species Plummets More Than 50 Percent Since 1994 == Ulkonäkö ja koko == Tonkininlangurin turkki on erikoisen värinen: muuten musta, mutta lantiota ja reisiä peittää valkoinen alue. Vietnamissa sitä kutsutaankin valkohousulanguriksi. Myös poskissa on vaaleampaa harmaata karvaa.arkive.org (myös kuva) Päälaella on pystyyn nouseva harja. Häntä on hyvin tuuhea. Poikaset ovat oranssinsävyisiä.Primatecenter (myös kuva) == Levinneisyys == Tonkininlanguri elää vain Vietnamissa, maan pohjoisosan kalkkikivialueella Pù Luông-Cúc Phươngissa, joka kuuluu Thanh Hóan, Hòa Bìnhin ja Ninh Bìnhin provinsseihin.Fauna&Flora; International == Lähteet == Luokka:Lehtiapinat Luokka:Uhanalaiset nisäkkäät Luokka:Äärimmäisen uhanalaiset lajit
Rahat

Rahat (, ) on kaupunki Israelissa Eteläisellä hallintoalueella Negevin autiomaassa. Kaupungin asukkaat ovat arabivähemmistöön kuuluvia beduiineja ja Rahat perustettiin 1970-luvulla osana pyrkimystä asettaa puolipaimentolaisuutta harjoittaneet beduiinit aloilleen. Beduiineille perustettiin useita eri kaupunkeja, joista Rahat on suurin. Rahatin asukasluku oli vuoden 2017 lopussa 66 791\. ==Historia== Puolipaimentolaisuutta harjoittaneet beduiinit ovat asuttaneet perinteisesti alueita Negevin autiomaassa. Ennen Israelin itsenäisyyssotaa vuonna 1948 alueella asui kymmeniätuhansia beduiineja, mutta monet päätyivät sodan seurauksena pakolaisiksi. Jäljelle jääneet beduiinit asutettiin Israelin arabeja koskeneiden sotalakien mukaisesti Beerseban, Dimonan ja Aradin väliselle alueelle vuonna 1951 ja he menettivät maansa tämän alueen ulkopuolella. Monet beduiinit asuivat teltoissa tai hökkeleissä, kunnes valtio alkoi asuttaa heitä kiinteisiin asumuksiin 1970- ja 1980-luvuilla. Tätä tarkoitusta varten perustettiin Rahat ja kuusi muuta kaupunkia. Rahat perustettiin 1970-luvulla ja kaupunki siitä tehtiin vuonna 1994. Kysymys maan omistuksesta on edelleen pinnalla oleva aihe ja jännitteiden aiheuttaja. Rahatin ympärillä on beduiinikyliä, joiden laillisuutta Israel ei tunnusta ja joiden asukkaita on pyritty siirtämään muualle. Kaupungissa onkin ollut esimerkiksi poliisin vastaisia mellakoita. ==Väestö== Rahatin asukasluku vuoden 2017 lopussa oli 66 791. Rahat on Israelin perustamista beduiinikaupungeista suurin. Yhteensä Israelin beduiineja on yli 200 000 ja heidän väestönkasvunsa on ollut hyvin nopeaa. Beduiinien eri klaanit asuttavat pääosin omia kortteleitaan. Osa kaupungin beduiineista polveutuu beduiinien aikanaan ottamista afrikkalaistaustaisista orjista ja he muodostavat edelleen oman luokkansa monesti omissa kortteleissaan. Paikalliset ovat keskimääräistä köyhempiä, huonommin koulutettuja ja heidän elinajanodotteensa on lyhyempi kuin israelilaisten keskimäärin. ==Lähteet== == Aiheesta muualla == Luokka:Israelin kaupungit Luokka:Arabien asuttamat paikkakunnat Israelissa
Cláudio Roberto Souza

Cláudio Roberto Souza (s. 14. lokakuuta 1973) on brasilialainen pikajuoksija. Souza karsiutui Sydneyn olympialaisissa 2000 100 metrin juoksun toisissa alkuerissä ajalla 10,47. Pikaviestissä hän juoksi alkuerissä Brasilian joukkueessa ja saavutti hopeaa kun toisella kokoonpanolla loppukilpailussa juossut joukkue sijoittui toiseksi.Cláudio Sousa Sports Reference LLC. Viitattu 21.7.2013. Seuraavana vuonna hän karsiutui Edmontonin MM-kisojen 100 metrin alkuerissä ja juoksi myöhemmin samana vuonna Universiadeissa viidenneksi. Pariisin MM-kisoissa 2003 Souza karsiutui 200 metrin juoksun toisissa alkuerissä ajalla 20,82, mutta oli mukana Brasilian joukkueessa, joka voitti 4 × 100 metrin viestijuoksussa MM- hopeaa.http://www.iaaf.org/WCH03/results/gender=M/discipline=4X1/combCode=hash/roundCode=f/index.html Souza karsiutui Budapestin sisäratojen MM-kisoissa 2004 60 metrin välierissä ajalla 6,67 ja 200 metrin alkuerissä. Myöhemmin samana vuonna hän karsiutui Ateenan olympialaisten 200 metrin toisissa alkuerissä ajalla 20,64. Hän karsiutui myös Helsingin MM-kisoissa 2005. ==Henkilökohtaiset ennätykset== * 100 metrin juoksu: 10,19 (2002) * 200 metrin juoksu: 20,24 (2003) ==Lähteet== Luokka:Brasilialaiset pikajuoksijat Luokka:Brasilialaiset olympiamitalistit Luokka:Vuonna 1973 syntyneet Luokka:Elävät henkilöt
Le Grand Macabre

Le Grand Macabre (suom. Suuri makaaberi) on György Ligetin säveltämä kaksinäytöksinen ooppera, joka sai kantaesityksensä Tukholmassa nimellä Den Stora Makaben vuonna 1978. Teos kuuluu yksiin 1900-luvun suosituimmista oopperoista. == Henkilöt == * Gepopo, salaisen poliisin päällikkö (koloratuurisopraano) * Venus (sopraano) * Clitoria (sopraano) * Spermando (mezzosopraano) * Mescalina (mezzosopraano) * ruhtinas Go-Go (poikasopraano tai kontratenori) * Piet von Fass (tenori buffo) * Nekrotzar (baritoni) * Astradamors (basso) * Ruffiack (baritoni) * Schobiak (baritoni) * Schabernack (baritoni) * valkoinen ministeri (puherooli) * musta ministeri (puherooli) Mykkiä rooleja: * Salaisia poliiseja ja pyöveleitä * ruhtinas Go-Gon hovin paašeja ja palvelijoita * Nekrotzarin helvetillinen saattue ruhtinas Go-Gon saapuessa * Kuoro: Breughellandin kansaa Luokka:1970-luvun musiikkiteokset Luokka:György Ligetin teokset
The Final Sign of Evil

__NOTOC__ The Final Sign of Evil on Sodomin kahdestoista studioalbumi, joka julkaistiin 28. syyskuuta 2007. Albumin vinyylipainos julkaistiin helmikuussa 2008. Albumilla soittaa Sodomin alkuperäinen In the Sign of Evil -EP:n aikainen kokoonpano. Albumin vinyyliversio tulee olemaan tuplavinyyli aukeavilla kansilla, jossa on enemmän vanhoja promo-kuvia kuin CD-versiolla. == Kappaleet == # # # # # # # # # # # # == Kokoonpano == * Tom Angelripper – laulu ja basso * Grave Violator – kitara * Chris Witchhunter – rummut == Arvostelut == * About.com: About.com: Album review * Allmusic: Allmusic review * Imperiumi.net: Imperiumi.net: Levyarvio == Lähteet == == Aiheesta muualla == * * Luokka:Sodomin albumit Luokka:Vuoden 2007 albumit
Afula

Afula () on kaupunki Israelissa pohjoisella hallintoalueella. Sen väkiluku oli vuoden 2017 arvion mukaan 49 169. Kaupungista käytetään lempinimeä ”Laakson pääkaupunki”, joka viittaa Jisreelin tasankoon. ==Historia== thumb|vasen|Ristiretkien ajoilta peräisin olevan Afulan linnan raunioita. Nykyisen Afulan lähistöltä on löydetty merkkejä asutuksesta kalkoliittisen kauden ja varhaisen pronssikauden vaihteelta. Nimi Afula on johdettu mahdollsiesti heprealais-kanaanilaisesta juuresta ofel eli vapaasti kääntäen linnan torni. Paikka mainitaan mahdollisesti faarao Thutmosis III:n valtakaudelta peräisin olevassa luettelossa. Myöhemmin paikalla sijaitsi al-’Afula-niminen pieni arabikylä, jota asutettiin ensimmäiseen maailmansotaan saakka. Napoleon kukisti Osmanien valtakunnan joukot Afulan lähellä käydyssä taistelussa vuonna 1799. Vuonna 1905 Afulaan rakennettiin Haifata Damaskokseen kulkenut rautatie ja vuonna 1913 se yhdistettiin toisella rautatiellä Jeninin kautta Nablukseen. Molemmat jäivät pois käytöstä 1930- ja 1940-luvuilla. Nykyisen Afulan perusti American Zion Commonwealth -järjestö vuonna 1925. Afulasta kaavailtiin Jisreelin laakson juutalaisten siirtokuntien keskusta, mutta suunnitelma ei toteutunut sen kaavaillussa mittakaavassa. Muut siirtokunnat alkoivat tarjota omia palvelujaan tai käyttivät Haifan tarjontaa. Kaupunki alkoi kasvaa voimakkaammin vasta Israelin itsenäisyyssodan jälkeen, jolloin sinne asettui Israeliin muuttavia juutalaisia siirtolaisia. Kaupungin asukasluku vuonna 1948 oli noin 2 500 ja 1960-luvun lopussa 17 000\. Jonkin matkan päähän vanhasta Afulasta sijaitsevalle kukkulalle perustettiin Afulah Illit eli Ylä-Afula. Afulasta tehtiin hallinnollisesti kaupunki vuonna 1972. ==Talous== Afulassa sijaitsee suuri sokerinjalostamo, tekstiilitehtaita ja nylontehdas. Kaupungissa sijaitsee myös Kuppat Holimin sairaala. ==Väestö== Afulan asukasluku vuoden 2017 lopussa oli 49 169. Monet kaupungin asukkaista ovat entisen Neuvostoliiton, Latinalaisen Amerikan ja Etiopian alueelta tulleita siirtolaisia. ==Ystävyyskaupungit== * Ingelheim am Rhein, Saksa * New Haven, Yhdysvallat * Osnabrück, Saksa * Santa Fe, Argentiina == Lähteet == ==Aiheesta muualla== *Kaupungin kotisivut Luokka:Israelin kaupungit
Tananruostegueretsa

Tananruostegueretsa eli tanangueretsa (Piliocolobus rufomitratus) on afrikkalainen apinalaji. == Ulkonäkö ja koko == Tananruostegueretsa kasvaa noin puoli metriä pitkäksi. Sen selkäpuoli on musta, rinta ruosteenruskea. Harmaa häntä on yli puolimetrinen. Painosta on eri arvioita, kuusi kiloa lienee jonkinlainen keskipaino. == Levinneisyys == Tananruostegueretsoja elää vain Keniassa, Tanajoen alajuoksulla sekä joen suistossa. Metsien tuhoaminen on pirstonut lajin elinaluetta, ja Kansainvälinen luonnonsuojeluliitto arvioi vuonna 2019 sen olevan äärimmäisen uhanalainen. Lajin kanta on noin tuhat yksilöä, ja se elää poliittisesti epävakaalla alueella, jonka suojelutilanne on heikko ja jonka luonnonvaroja käytetään varsin sääntelemättömästi. == Elintavat == Tananruostegueretsat elävät puissa perheryhminä, joihin kuuluu yksi tai kaksi aikuista koirasta ja naaraita sekä keskenkasvuisia alle kolmivuotiaita poikasia. Ne ruokailevat yleensä aamuhämärissä ja lepäävät keskipäivän kuuman ajan. == Lähteet == Luokka:Lehtiapinat Luokka:Uhanalaiset nisäkkäät
Ali Baba (albumi)

Ali Baba on Lea Lavenin vuonna 1990 julkaistu albumi. Albumin on julkaissut LP-levynä, CD-levynä ja C-kasettina Polarvox Oy. == Kappaleet == Kaikki kappaleet on sovittanut Veikko Samuli. # # # # # # # # # # # == Tuotanto == * Chrisse Johansson – tuottaja * Veikko Samuli – tuottaja * Juha Laakso – äänittäjä (Finnvox) * Jari Laasanen – äänittäjä, miksaaja (MTV-studiot) * Jorma Hämäläinen – miksaaja * Erik Uddström – kuvat, layout == Aiheesta muualla == * Ali Baba -albumi Suomen äänitearkiston tietokannassa Luokka:Lea Lavenin albumit Luokka:Vuoden 1990 albumit Luokka:Chrisse Johanssonin tuottamat albumit Luokka:Veikko Samulin tuottamat albumit
RS-24 Jars

RS-24 Jars () tai Topol-MR (Naton koodinimi SS-27 Mod 2) on Venäjän vuonna 2010 käyttöön ottama mannertenvälinen ohjus. Tämän ohjuksen uskotaan kantavan 3*150-200 kt ydinkärkeä (MIRV). Ohjus on monikärkisenä eräs vastasiirto ohjustentorjuntajärjestelmille. Ohjustyyppi korvasi 1970-luvulta peräisin olleet SS-18:n ja SS-19:n. Ohjus on kooltaan järeä. Se on 22,5 metriä pitkä ja halkaisijaltaan 2 metriä. Laukaisupaino on 49 000 kilogrammaa ja kantama 2 000–10 500 kilometriä. == Kehittely ja käyttöönotto == Ohjuksen kehittelystä on vastannut Moskovan termisen teknologian instituutti ja ohjus rakennettiin muunnoksena Topol-M-ohjuksesta. Kehitystyötä johti Venäjän akatemian jäsen, akateemikko Juri Solomonov. Ohjusta testattiin maalis- ja joulukuussa 2007 sekä joulukuussa 2008. Toukokuussa 2007 liikuteltavalta alustalta Plesetskistä ammuttu ohjus osui alle tunnin päästä 6 000 kilometriä itään sijaitsevalle kohdealueelle eli Kuran ohjustestialueelle Kamtšatkan niemimaalla. 25\. joulukuuta 2007 ohjusta testattiin uudelleen onnistuneesti. Myös tällöin ohjus laukaistiin Plesetskin kosmodromilta Pohjois-Venäjältä noin 6 000 kilometrin päähän Kamtšatkan niemimaalle. Ensimmäiset ohjuskokeet tehtiin liikkuvalta alustalta laukaisten, mutta sittemmin ohjuksia on sijoitettu myös ohjussiiloihin. Käyttöönotto tapahtui vuonna 2010 (liikuteltavat ohjukset) ja 2014 (ohjussiiloihin sijoitetut). Erään yhdysvaltalaisarvion mukaan Venäjällä olisi alkuvuonna 2024 ollut 180 liikuteltavaa ja 24 siiloihin sijoitettua RS-24 Jars (Mod 2) -ohjusta. Uutistoimisto Tassin mukaan Venäjä olisi vuosien 2012-2020 aikana koelaukaissut kymmenen kertaa RS-24 Jars -ohjuksen onnistuneesti. Esimerkiksi syksyn 2017 Zapad -sotaharjoituksessa Venäjä koelaukaisi ilman ydinlatausta olleen RS-24 Jars -ohjuksen. Laukaisu suoritettiin Plesetskin laukaisukeskuksesta ja ohjus lensi noin 6 000 kilometrin matkan ennen kuin sen useat taistelukärjet iskeytyivät Kuran ohjustestialueelle Kamtšatkan niemimaalla. Sittemmin muun muassa helmikuussa 2022 ohjustyypillä suoritettiin koelaukaisu. == Saman tapaisia ohjuksia == *RS-26 Rubež ==Lähteet== ==Aiheesta muualla== Luokka:Venäläiset mannertenväliset ballistiset ohjukset
... Magni Blandinn Ok Megintiri...

... Magni Blandinn Ok Megintiri... on saksalaisen Falkenbach-yhtyeen toinen albumi, joka julkaistiin vuonna 1998. Logon on tehnyt Christophe Szpajdel. Albumin alkuperäisen version on julkaissut itävaltalainen Napalm Records. Levystä on myös julkaistu tuhanteen kappaleeseen rajattu vinyylipainos, julkaisijana Skaldic Art Rec. ==Kappaleet== #”...When Gjallarhorn Will Sound” – 8:29 #”...Where Blood Will Soon Be Shed” – 7:15 #”Towards The Hall Of Bronzen Shields” – 6:02 #”The Heathenish Foray” – 8:00 #”Walhall” – 5:29 #”Baldurs Tod” – 5:54 == Aiheesta muualta == * * Luokka:Vuoden 1998 albumit Luokka:Falkenbachin albumit
Mustasukkaisuutta (albumi)

Mustasukkaisuutta on Lea Lavenin vuonna 1989 julkaistu albumi. Albumin on julkaissut LP-levynä, CD-levynä ja C-kasettina Oy Bluebird Ab. == Kappaleet == Kaikki kappaleet sovittanut Veikko Samuli. # # # # # # # # # # # # == Muusikoita == * Lea Laven – laulu * Juha Björninen – kitarat == Lähteet == == Aiheesta muualla == * Mustasukkaisuutta-albumi Suomen äänitearkiston tietokannassa Luokka:Lea Lavenin albumit Luokka:Vuoden 1989 albumit
Kortit kertoo kohtalomme

Kortit kertoo kohtalomme on Lea Lavenin vuonna 1988 julkaistu albumi. Albumin on julkaissut LP-levynä, CD-levynä ja C-kasettina Oy Bluebird Ab. Laven osallistui vuonna 1988 MTV:n Syksyn sävel -kilpailuun albumin kappaleella "Siihen on syy". == Kappaleet == Kaikki kappaleet sovittanut Veikko Samuli, ellei toisin mainittu. # # # # # # # # # # == Lähteet == == Aiheesta muualla == * Kortit kertoo kohtalomme -albumi Suomen äänitearkiston tietokannassa Luokka:Lea Lavenin albumit Luokka:Vuoden 1988 albumit Luokka:Veikko Samulin tuottamat albumit
Ok Nefna Tysvar Ty

Ok Nefna Tysvar Ty on Falkenbachin kolmas albumi, joka julkaistiin vuonna 2003. Levyllä kuullaan myös kolmea Vindsval-yhtyeen jäsentä: Hagalaz (kitara), Tyrann (laulu) ja Boltthorn (rummut). ==Kappaleet== #"Vanadis" - 9:25 #"...As Long As Winds Will Blow..." - 4:02 #"Aduatuza" - 4:35 #"Donar's Oak" - 4:48 #"...The Ardent Awaited Land" - 3:28 #"Homeward Shore" - 5:31 #"Farewell" - 8:07 == Arvostelut == * Desibeli.net: Falkenbach: Ok Nefna Tysvar Ty Viitattu 26.10.2022. * Imperiumi: 7/10Levyarvostelu: Falkenbach - Ok Nefna Tysvar Ty Viitattu 26.10.2022. == Lähteet == == Aiheesta muualla == * * Luokka:Vuoden 2003 albumit Luokka:Falkenbachin albumit
Kreikka Eurovision tanssikilpailussa

Kreikka osallistui kaikkien aikojen ensimmäiseen, Lontoossa, Isossa- Britanniassa vuonna 2007 järjestettyyn Eurovision tanssikilpailuun, jossa maa sijoittui sijalle 13. Kreikkaa edustivat tuolloin Ouranía Kollioú ja Spýros Pavlídis. Kreikka oli vuoden 2007 kilpailun 13. pistemäärällä 31. Kreikalle pisteitä antoivat seuraavat maat: Iso-Britannia (5), Saksa (5), Itävalta (4), Liettua (4), Venäjä (4), Portugali (2), Puola (2), Sveitsi (2), Alankomaat (1), Ruotsi (1) ja Tanska (1). Vuoden 2008 kilpailussa, Britannian Glasgow'ssa, Kreikka oli 7. pistemäärällä 72. Tuolloin maata edustivat Iásonas Rodítis ja Tonja Kosovich. == Sijoitukset == Vuosi Sijoitus Tanssijat Tanssilajit 2007 13. Ouranía Kollioú & Spýros Pavlídis jive ja sirtaki 2008 7. Iásonas Rodítis & Tonja Kosovich (Tónia Kósovits) latinalainen tanssi == Lähteet == Luokka:Eurovision tanssikilpailut maittain Luokka:Kreikkalainen kulttuuri
Etelä-Afrikan luonto

pienoiskuva|Etelä-Afrikan kansalliskukka kuningasprotea. Etelä-Afrikan luontoon kuuluu viisi erilaista kasvillisuusvyöhykettä: fynbos, metsä, karoo, heinikko ja savanni. Noin 10 % kaikista maailman kukkivista kasveista löytyy Etelä-Afrikan alueelta. Jo pelkästään Kapmaassa on enemmän erilaisia kasvilajeja kuin koko Isossa-Britanniassa. Etelä-Afrikan biodiversiteetti on arvioitu kolmanneksi merkittävimmäksi maailmassa. Etelä-Afrikassa esiintyy arviolta 5,8 % kaikista maailman nisäkäs- ja 8 % lintulajeista, 4,6 % matelijoista, 16 % suolaisen veden kaloista ja 5,5 % hyönteislajeista. Kaksi biodiversiteetiltään merkittävintä aluetta ovat niin sanottu Cape Floral Kingdom fynbosilla ja kostea karoo, joka on ainoa biodiversiteetiltään merkittävä aroalue maailmassa. Monet eläinlajeista ovat kuitenkin uhanalaisia. Etelä-Afrikan pinta-alasta 1,5 % on metsää ja suojeltuja alueita on 6 %. Vuonna 1996 maassa oli 422 suojelualuetta, joiden kokonaispinta-ala oli 6,7 miljoonaa hehtaaria. Etelä-Afrikassa sijaitsevat Swartbergin vuoristo, Lohikäärmevuoret ja Sudwalan luolat. Fynbosin kasvillisuusvyöhyke sijaitsee maan lounaisosissa ja sen lajisto koostuu pääasiassa kanervakasveista, proteoista ja ruohomaisista restiokasveista. Alueen kasveihin kuuluva kuningasprotea on Etelä-Afrikan kansalliskukka. Vaikka Etelä-Afrikassa kasvaa yli tuhat kotoperäistä puulajia, ovat suuret puut varsin harvinaisia monissa maan osissa. Maassa on kuitenkin laajoja metsiä Knysna-Tsitsikamman alueella ja Mpumalangan ja Limpopon provinssien koillisosissa, jossa puusto koostuu käpypalmuista. Maan pohjoisosissa kasvaa myös apinanleipäpuita. == Eläimistö == Etelä-Afrikan kotoperäisistä eläimistä tunnetuimpia ovat niin sanotut "viisi suurta" eli "big five": norsu, leijona, sarvikuono, leopardi ja kafferipuhveli, jotka elävät bushveld- ja savannialueilla. Krugerin luonnonpuistossa on yli 9 000 norsun ja 20 000 puhvelin kanta. Aikaisemmin lähes sukupuuttoon kuolleen leveähuulisarvikuonon kanta on saatu elpymään ja Krugerissa asuu nykyisin yli 3 000 yksilöä. Krugerin lisäksi myös muissa maan kansallispuistoissa kuten Hluhluwe Umfolozissa ja Pilanesbergissä on kaikki viisi "big fiveen" kuuluvaa lajia. Suurista kissaeläimistä leijonan levinneisyysalue rajoittuu lähes yksinomaan maan kansallispuistoihin, mutta leopardeja tavataan suuremmalla alueella, mukaan lukien eteläisessä Kapmaassa ja maan pohjoisosissa. Gepardin kanta on varsin pieni ja rajoittuu maan pohjoisimpiin osiin ja luonnonpuistoihin. Etelä-Afrikassa esiintyy noin 850 lintulajia, joista noin 50 on kotoperäisiä. Tunnetuimpia lintulajeja ovat strutsi, joita esiintyy lähes koko maassa, sarvinokat, kurjet, useat kotka- ja korppikotkalajit. Etelä-Afrikan rannikkovesillä esiintyy kahdeksaa eri valaslajia. Niistä yleisimmin havaittu on mustavalas, joka poikii rannikon lahdenpoukamissa. Laji metsästettiin aikoinaan lähes sukupuuttoon, mutta suojelun myötä sen kanta on vahvistunut. Maan aluevesillä esiintyy yli 2 000 kalalajia eli 16 % kaikista maailman kalalajeista. Kaupallisesti merkittävimpiä kaloja ovat sardiinit ja kummeliturskat. == Lähteet == *
Alfred Kirwa Yego

Alfred Kirwa Yego (s. 28. marraskuuta 1986) on kenialainen keskimatkojen juoksija. Yego voitti vuonna 2004 Kenian nuorten mestaruuden 800 metrin juoksussa. Samana vuonna hän voitti samalla matkalla hopeaa Grosseton nuorten MM-kisoissa ajalla 1.47,39. Seuraavana vuonna hän karsiutui Helsingin MM- kisoissa alkuerissä. Kauden lopussa hän juoksi IAAF:n yleisurheilufinaalissa kuudenneksi. Vuonna 2006 Yego voitti Afrikan-mestaruuskilpailuissa 800 metrin pronssia ajalla 1.46,85 ja sijoittui kauden lopussa IAAF:n yleisurheilufinaalissa kahdeksanneksi. Yego voitti Osakan MM-kisoissa 2007 MM- kultaa. Pekingissä 2008 Yego sijoittui olympiafinaalissa kolmanneksi saaden pronssia. Berliinin MM-kisoissa 2009 Yego voitti 800 metrin hopeaa ajalla 1.45,35Berliini 2009 – M 800 m tulokset , IAAF . Afrikan-mestaruuskilpailuissa 2010 Nairobissa Yego sijoittui hopealle. Daegun MM-kisoissa 2011 hän oli seitsemäs. ==Ennätykset== * 800 metrin juoksu: 1.42,67 (2009) * 1 500 metrin juoksu: 3.33,68 (2009) * mailin juoksu: 3.55,18 (2011) ==Lähteet== * === Viitteet === Luokka:Kenialaiset keskimatkojen juoksijat Luokka:Kenialaiset olympiamitalistit Luokka:Vuonna 1986 syntyneet Luokka:Elävät henkilöt
Sex & Violins

Sex & Violins on Rednex-yhtyeen debyyttialbumi vuodelta 1995. Albumi sisältää muun muassa yhtyeen tunnetuimmaksi kappaleeksi nousseen ”Cotton-Eye Joen” sekä radiohitiksikin nousseen kappaleen ”Wish You Were Here”. Levy pysyi Suomen virallisella listalla kuusi viikkoa. Parhain sijoitus oli sija 14. viikolla 31 vuonna 1995. ==Kappaleet== # # # # # # # # # # # # # ==Lähteet== Luokka:Vuoden 1995 esikoisalbumit Luokka:Ruotsalaiset popalbumit Luokka:Eurodance-albumit
Thersandros

Thersandros () oli kreikkalaisessa mytologiassa Polyneikeen ja Argeian poika ja Theban kuningas. Hänellä oli puolisonsa Demonassan kanssa poika Tisamenos. == Epigonien taistelu == Kymmenen vuotta sen jälkeen, kun seitsemän sotapäällikköä olivat hyökänneet Thebaan valloittaakseen kaupungin, ja epäonnistuneen sotaretken aikana Thersandroksen isä oli saanut taistelussa surmansa, näiden pojat, epigonit, aloittivat uuden hyökkäyksen kaupunkia vastaan. Kuten ensimmäisen retken aikana, jolloin Amfiaraos oli aluksi kieltäytynyt osallistumasta, niin nyt hänen poikansa Alkmaion osoitti hyvin vähäistä kiinnostusta hyökkäystä kohtaan. Thersandros sai lahjottua tämän äidin Erifylen viitalla, jolloin tämä houkutteli poikansa Alkmaionin ja Amfilokhoksen osallistumaan sotaan aivan kuten hän oli kymmenen vuotta aiemmin tehnyt aviomiehelleen.Apollodoros, Bibliotheke ('Kirjasto') 3.7.2 (engl. käännös) Siinä missä epigonien isät olivat epäonnistuneet, heidän poikansa saivat Theban vallattua. He kukistivat Laodamaksen, Thersandroksen serkun ja tämän armeijan, ja Thersandroksesta tuli Theban kuningas. == Troijan sota == Thersandros tuki Agamemnonia Troijan sodassa. Kreikkalaisten ensimmäinen yritys valloittaa Troija kuitenkin epäonnistui heidän noustua erehdyksessä maihin Myysian rannikolla. Telefos, Herakleen poika, hyökkäsi heitä vastaan ja ajoi heidät takaisin aluksilleen. Vaikka Thersandroksen kerrotaan taisteleen kreikkalaisista urheimmasti, hän tuli Telefoksen surmaamaksi ja haudattiin ElaiaanPausanias, Periegesis tes Hellados ('Kreikan kuvaus') 9.5.14 (engl. käännös). Vergilius kuitenkin mainitsee Thersandroksen niiden sankareiden joukossa, joiden kerrottiin olleen Troijan hevosen sisällä.Vergilius, Aeneis ii.250–267 (engl. käännös) Thersandroksen kuoleman jälkeen Peneleos nousi Theban hallitsijaksi Tisamenoksen sijasta, koska tämä oli vielä liian nuori kuninkaaksi.Pausanias, Periegesis tes Hellados ('Kreikan kuvaus') 9.5.15 (engl. käännös) == Lähteet == Luokka:Theban kuninkaat
Lähelläsi

Lähelläsi on Lea Lavenin vuonna 2003 julkaistu albumi. Albumin on julkaissut MTG – Musiikkituottajat Group Oy. == Kappaleet == Kaikki kappaleet sovittanut Jussi Eriksson. # # # # # # # # # # # # == Muusikot == * Timo Koskinen – lyömäsoittimet * Jouni Hokkanen – basso * Aku Toivonen – kosketinsoittimet * Jussi Eriksson – kitarat, saksofonit, taustalaulu * Kari Lehtomäki – puhaltimet * Kari Vuorisalo – haitari * Laura Alajääski – taustalaulu * Make Tommila – taustalaulu Luokka:Lea Lavenin albumit Luokka:Vuoden 2003 albumit